Hulio Granda

Hulio Ernesto Granda Zunjiga (; dzimis  Kamanā) ir Peru starptautiskais lielmeistars šahā (1986).

 Biogrāfija 
Šahu iemācījies spēlēt piecu gadu vecumā. No 1980. gadu vidus bijis viens no vadošajiem Peru šahistiem. Piecas reizes uzvarējis Peru šaha čempionātos (1994, 1995, 1996, 1997, 2002). 1987. gadā Zagrebā piedalījies Pasaules šaha čempiona nosaukuma izcīņas cikla starpzonu turnīrā, kurā dalījis 4.-6. vietu un bijis tuvu iekļūšanai pretendentu turnīrā.1987 Zagreb Interzonal Tournament Starpzonu turnīros piedalījies vēl divas reizes 1993. gadā, kad Profesionālā šaha asociācijas (PŠA) turnīrā Groningenā bijis 14. vietā,1993 Groningen PCA Qualifying Tournament bet Starptautiskā Šaha federācijas (FIDE) turnīrā Bīlē palicis 33. vietā.1993 Biel FIDE Interzonal Tournament 1993. gadā uzvarējis Dienvidamerikas individuālajā šaha čempionātā. 1990. gados sekmīgi piedalījies starptautiskos šaha turnīros, kuros uzvarējis vai dalījis pirmās vietas Leonā (1990, 1997), Barselonā (1990), Seviljā (1990), Buenosairesā (1991), Ņujorkā (1992), Braziljā (1993), Mara del Platā (1993), Pamplonā (1995, 1996), Sanpaulu (1995), Amsterdamā (1995, 1996). 1997. gadā piedalījies Pasaules šaha čempionātā pēc izslēgšanas sistēmas, kurā 1. kārtā uzvarējis Bojanu Kurajicu, bet 2. kārtā zaudējis Aleksejam Širovam.

No 1999. līdz 2002. gadam nav piedalījies šaha turnīros, bet sākot ar 2003. gadu atsācis aktīvā šahista gaitas. Atgriešanās bijusi sekmīga. 2003. gadā Havanā uzvarējis Hosē Raula Kapablankas memoriālā. 2004. gadā bijis labākais starptautiskā šaha turnīrā Santjago. 2005. gadā uzvarējis starptautiskajos šaha turnīros Gvajakilā, Santakrusā un Buenosairesā. 2006. gadā uzvarējis starptautiskajos šaha turnīros Sortā (Spānija) un Santjago. 2007. gadā dalījis pirmo vietu starptautiskajā šaha turnīrā Pamplonā. 2008. gadā dalījis pirmo vietu starptautiskajā šaha turnīrā Almerijā. 2009. gadā uzvarējis starptautiskajos šaha turnīros Sankristovalā de la Lagunā, Konegliano un atkal Pamplonā. 2014. gadā uzvarējis Andoras starptautiskajā šaha turnīrā Andorra Open un Valjadolidas starptautiskajā šaha turnīrā. 2015. gadā dalījis pirmo vietu La Rodas (Kastīlija-Lamanča) starptautiskajā šaha turnīrā.

Četras reizes uzvarējis Amerikas kontinenta valstu individuālajā šaha čempionātos (2007, 2012, 2013 and 2014), bet 2012. un 2005. gadā šajos turnīros bijis otrais.Mar del Plata 2012 | 9° Campeonato ContinentalCochabamba 2013 | 10° Campeonato Continental 2008. gadā uzvarējis Iberoamerikas valstu individuālajā šaha čempionātā.

Pārstāvējis Peru komandu lielākajos komandu šaha turnīros:
 Pasaules šaha olimpiādēs piedalījies 11 reizes (1986-1996, 2002-2006, 2010, 2014);OlimpBase :: Men's Chess Olympiads :: Julio Granda Zuñiga
 Panamerikas komandu šaha čempionātos piedalījies 2 reizes (1985-1987). Individuālajā vērtējumā izcīnījis zelta (1987) un bronzas (1985) medaļas.OlimpBase :: Panamerican Team Chess Championship :: Julio Granda Zuñiga

Par panākumiem turnīros FIDE 1984. gadā Grandam piešķīrusi starptautiskā meistara (IM), bet 1986. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1967. gadā dzimušie
Kategorija:Peru šahisti